रितेश-जेनेलिया के संगीत समारोह में उमड़ा बॉलीवुड  
संगीत समारोह में सफेद रंग के लहंगे में जेनेलिया बहुत खूबसूरत दिख रही थीं। वहीं रितेश ने नीले रंग की शाही शेरवानी पहनी थी।
अभिनेता रितेश देशमुख और अभिनेत्री जेनेलिया डीसूजा एक-दूजे संग विवाह रचा रहे हैं। मुंबई के ताज लैंड्स एंड होटल में मंगलवार को आयोजित विवाह के संगीत समारोह में संजय दत्त, गौरी खान से लेकर करन जौहर और अभिषेक बच्चन जैसी हस्तियां पहुंचीं। सफेद रंग के लहंगे में जेनेलिया बहुत खूबसूरत दिख रही थीं। वहीं रितेश ने नीले रंग की शाही शेरवानी पहनी थी। संगीत समारोह में जाने से पहले रितेश ने संवाददाताओं से कहा कि कार्यक्रम में उनके भाई व परिवार के अन्य सदस्य थिरकेंगे। उन्होंने कहा कि यदि जेनेलिया सहमत हुईं तो वह भी उनके साथ नृत्य करना पसंद करेंगे।
दोनों तीन फरवरी को विवाह के बंधन में बंधेंगे। समारोह में पहुंचे मेहमानों में अरशद वारसी, जैकी भगनानी, बॉबी देओल, सोहा अली खान, सुनील शेट्टी, असिन थोट्टुमकल, सोनाली बेंद्रे, ऋषि कपूर, नीतू सिंह, अरबाज खान, मलाइका अरोड़ा खान, आशुतोष गोवारिकर, श्रेयस तलपड़े, प्रियदर्शन, मिलन लूथरिया, आफताब शिवदासानी व श्वेता पंडित शामिल थे।    

दोनों तीन फरवरी को विवाह के बंधन में बंधेंगे। समारोह में पहुंचे मेहमानों में अरशद वारसी, जैकी भगनानी, बॉबी देओल, सोहा अली खान, सुनील शेट्टी, असिन थोट्टुमकल, सोनाली बेंद्रे, ऋषि कपूर, नीतू सिंह, अरबाज खान, मलाइका अरोड़ा खान, आशुतोष गोवारिकर, श्रेयस तलपड़े, प्रियदर्शन, मिलन लूथरिया, आफताब शिवदासानी व श्वेता पंडित शामिल थे।